New Yorgis ligi 50 aastat tegutsenud Eesti Üliõpilaste Toetusfond võtab stipendiumitaotlusi vastu 2002/2003. akadeemiliseks õppeaastaks.  Poole sajandi jooksul on toetusfond toetanud majanduslikult enam kui tuhandet eesti üliõpilast Ühendriikides, Eestis ja mujal maailmas. Käesoleval õppeaastal on toetusfondil üle saja stipendiaadi. Fondi töö teevad võimalikuks Ameerika väliseestlaste heldekäelised annetused, millele lisanduvad nimelised mälestusfondid. Suurima mälestusfondi rajas Rakverest pärinev 1999. aastal  kõrges vanuses lahkunud õigusteadlane Uku Kruusimägi.